ПОДАЦИ О ПРЕДМЕТУ ЈАВНЕ НАБАВКЕ


Предмет јавне набавке : радови – Изградња три дечија игралишта у Темерину  
      
       и Бачком Јарку

Назив и ознака из општег речника набавке: 


         45000000 – грађевински радови

Врста и опис радова која су предмет набавке дати су у Обрасцу структуре цена као и техничком опису који су саставни део конкурсне документације и понуде. 


Контрола извођења радова спроводиће овлашћено лице из Одељења за инвестиције, јавне набавке и нормативно правне Општинске управе Темерин, а понуђач је дужан да у предвиђеном року изврши захтеване радове.
СРЕДСТВО ЗА ОЗБИЉНОСТ ПОНУДЕ


 Понуђач уз понуду доставља средство обезбеђења за озбиљност понуде и то 

- банкарска гаранција за озбиљност понуде у вредности од 3% од вредности понуде без ПДВ-а.
ПЛАЋАЊЕ

Плаћање се врши уплатом на рачун понуђача, односно Извођача радова .

Плаћање се врши на следећи начин: 
1)    30% аванс од висине уговореног износа без ПДВ-а,а по предаји:

· предрачуна у износу аванса без ПДВ-а;

· менице за повраћај авансног плаћања;
· меничног ов лашћења за повраћај авансног плаћања;

· картона депонованих потписа овереног одд стране банке;

· извода из регистра меница НБС о регистрацији менице за повраћај авансног плаћања;

2)  70% плаћања уговорене цене ће се вршити по пријему оверених привремених месечних ситуација и окончане ситуације, сачињених на основу оверене грађевинске књиге изведених радова и јединичних цена из усвојене понуде Извођача уз Извештај овлашћеног лица Наручиоца, а у року од највише 45 (четрдесетпет) дана од дана пријема привремене или окончане ситуације, с тим што окончана ситуација мора износити минимум 10% (десет процената) од уговорене вредности и уз њу се наручиоцу мора доставити средства обезбеђења за добро извршење посла и отклањање недостатака у гарантном року. 
РОК ЗА ИЗВОЂЕЊЕ РАДОВА

Понуђач је дужан да изведе радове у року од 60 дана од дана увођења у посао од стране стручног надзора.
МЕСТО ИЗВОЂЕЊА РАДОВА

 Темерин и Бачки Јарак
УВОЂЕЊЕ У ПОСАО

Наручилац је дужан да Извођача радова уведе у посао у року од 10 дана по потписивању уговора.

 ГАРАНТНИ РОКОВИ 

Гарантни рок за изведене радове је 24 месеца.
ОБИЛАЗАК ЛОКАЦИЈЕ


Понуђачи могу да изврше обилазак локације и дужни су да обилазак најаве најмање 2 дана пре датума обиласка, телефоном на број 021/843-888, лицу задуженом за обилазак. Обилазак је могуће извршити најкасније 3 дана пре отварања понуда. Лице задужено за обилазак је Јован Бјекић.
Обилазак локације ће се омогућити сваког радног дана у периоду од 09:00 -13:00 часова, али само уз претходну најаву и достављања списка овлашћених лица понуђача (са именом и презименом, именом оца, датумом и местом рођења, бројем личне карте, од кога је издата, матичним бројем и адресом становања). 

РОК ВАЖЕЊА ПОНУДЕ

Рок важења понуде је минимум 60 (шездесет) дана од дана јавног отварања понуда.

ВРСТА, САДРЖИНА И НАЧИН ПОДНОШЕЊА, ВИСИНА И РОКОВИ ОБЕЗБЕЂЕЊА ИСПУЊЕЊА ОБАВЕЗА 


Извођач је дужан да у року од 7 дана од дана закључења Уговора Наручиоцу преда банкарску гаранцију за повраћај авансног плаћања, у висини уговореног аванса без ПДВ-а, са роком важења 30 дана дужим од уговореног рока. Наручилац ће уновчити банкарску гаранцију за повраћај авансног плаћања уколико Извођач не правда примљени аванс у роковима и на начин предвиђен Уговором.


Извођач је дужан да у року од 7 дана од дана закључења Уговора Наручиоцу преда банкарску гаранцију за добро извршење посла, у висини од 10% уговорене цене без ПДВ, са роком важења 30 дана дужим од уговореног рока. Наручилац ће уновчити банкарску гаранцију за добро извршење посла уколико Извођач не извршава своје уговорне обавезе у роковима и на начин предвиђен Уговором или уколико приликом примопредаје изведених радова не достави банкарску гаранцију за отклањање грешака у гарантном року.

Ако се за време трајања Уговора промени уговорени рок, Извођач је дужан да продужи рок важења банкарске гаранције за повраћај авансног плаћања и за добро извршење посла.


Извођач је дужан да приликом примопредаје изведених радова Наручиоцу преда банкарску гаранцију за отклањање грешака у гарантном року, у висини од 10% од уговорене цене без ПДВ, са роком важења 30 дана дужим од гарантног рока.

Наручилац ће уновчити банкарску гаранцију уколико Извођач не буде извршавао своје гарантне обавезе у роковима и на начин предвиђен Уговором. Уколико Извођач не достави банкарску гаранцију за отклањање грешака у гарантном року, Наручилац ће уновчити банкарску гаранцију за добро извршење посла.
КРИТЕРИЈУМ ЗА ДОДЕЛУ УГОВОРА:

Избор најповољније понуде ће се извршити применом критеријума – „цена“. 

У случају да две или више понуда имају исту укупну понуђену цену, начин на који ће наручилац рангирати понуде је на основу хитности изласка на терен у случају радова за које је потрена хитна реакција, јер би у супротном била угрожена безбедност људи и деце.У овом случају рок не може бити дужи од 3 часа по позиву Наручиоца. Уколико две или више понуда имају исту понуђену цену и исти рок у случају хитне изласка на терен, Наручилац ће приспеле понуде рангирати путем жреба, извлачењем имена понуђача и то у присуству понуђача.
Поступак жребања водиће један од чланова комисије и биће обављен у просторијама Наручиоца, Комисија ће водити записник о поступку жребања; Комисија ће припремити посуду и куглице у којима ће бити папирићи са називима понуђача чије понуде имају исту укупну понуђену цену. Жребање ће бити обављено тако што ће један од чланова комисије извршити извлачење једне куглице, извадити папирић из исте и прочитати назив понуђача којем ће Наручилац доделити уговор.
ЗАКЉУЧЕЊЕ УГОВОРА

Наручилац је дужан да уговор о јавној набавци достави понуђачу којем је уговор додељен у року од осам дана од дана протека рока за подношење захтева за заштиту права.


На основу чл.151.ст.2. тачка 3. Закона о јавним набавкама, Наручилац може и пре истека рока за подношење захтева за заштиту права закључити уговор о јавној набавци ако је поднета само једна понуда. Одлуку о додели уговора наручилац објављује на Порталу јавних набавки (portal.ujn.gov.rs).

У случају да понуђач чија је понуда изабрана као најповољнија одбије да закључи уговор, Наручилац може закључити уговор са првим следећим најповољнијим понуђачем. 
